CELEX: 32013D0017(01)
Language: el
Date: 2013-06-21 00:00:00
Title: 2013/359/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ/2013/17)

Σημαντική ανακοίνωση νομικού περιεχομένου

|

2013/359/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ/2013/17)  

Επίσημη Εφημερίδα αριθ. L 187 της 06/07/2013 σ. 0015 - 0016

		Απόφαση της Ευρωπαϊκής Κεντρικής Τράπεζαςτης 21ης Ιουνίου 2013σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας(ΕΚΤ/2013/17)(2013/359/ΕΕ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το "καταστατικό του ΕΣΚΤ"), και ιδίως τα άρθρα 29.4 και 48.3,Έχοντας υπόψη τη συμβολή του γενικού συμβουλίου της Ευρωπαϊκής Κεντρικής Τράπεζας (ΕΚΤ) σύμφωνα με το άρθρο 46.2, τέταρτη περίπτωση, του καταστατικού του ΕΣΚΤ,Εκτιμώντας τα ακόλουθα:(1) Η απόφαση ΕΚΤ/2008/23 της 12ης Δεκεμβρίου 2008 σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας [1] καθόρισε, με ισχύ από την 1η Ιανουαρίου 2009, τις σταθμίσεις στην κλείδα κατανομής για την εγγραφή στο κεφάλαιο της ΕΚΤ που αποδίδονται στις εθνικές κεντρικές τράπεζες (ΕθνΚΤ) οι οποίες ήταν μέλη του Ευρωπαϊκού Συστήματος Κεντρικών Τραπεζών (ΕΣΚΤ) την 1η Ιανουαρίου 2009 (εφεξής οι "σταθμίσεις στην κλείδα κατανομής" και η "κλείδα κατανομής", αντίστοιχα).(2) Ενόψει της προσχώρησης της Κροατίας στην Ευρωπαϊκή Ένωση και της ένταξης της ΕθνΚΤ της, Hrvatska narodna banka, στο ΕΣΚΤ την 1η Ιουλίου 2013, το εγγεγραμμένο κεφάλαιο της ΕΚΤ θα πρέπει να αυξηθεί αυτοδικαίως, σύμφωνα με το άρθρο 48.3 του καταστατικού του ΕΣΚΤ. Η εν λόγω αύξηση απαιτεί τον υπολογισμό της στάθμισης στην κλείδα κατανομής κάθε ΕθνΚΤ η οποία την 1η Ιουλίου 2013 θα αποτελεί μέλος του ΕΣΚΤ, κατ’ αναλογία προς το άρθρο 29.1 και τηρουμένου του άρθρου 29.2 του καταστατικού του ΕΣΚΤ.(3) Η Ευρωπαϊκή Επιτροπή παρείχε στην ΕΚΤ τα στατιστικά στοιχεία που χρησιμοποιούνται για τον καθορισμό της προσαρμοσμένης κλείδας κατανομής, σύμφωνα με την απόφαση 2003/517/ΕΚ του Συμβουλίου, της 15ης Ιουλίου 2003, σχετικά με τα στατιστικά στοιχεία που χρησιμοποιούνται για την προσαρμογή της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας [2].(4) Κατ’ αναλογία προς τα άρθρα 3.5 και 6.6 του εσωτερικού κανονισμού του γενικού συμβουλίου της Ευρωπαϊκής Κεντρικής Τράπεζας [3], και ενόψει της συμβολής του γενικού συμβουλίου σε αυτήν την απόφαση, ο διοικητής της Hrvatska narodna banka, είχε την ευκαιρία να υποβάλει παρατηρήσεις σχετικά με την απόφαση αυτήν πριν από την έκδοσή της,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1ΣτρογγυλοποίησηΌταν η Ευρωπαϊκή Επιτροπή παρέχει αναθεωρημένα στατιστικά στοιχεία που χρησιμοποιούνται για την προσαρμογή της κλείδας κατανομής, και τα αριθμητικά στοιχεία δεν συμπληρώνουν αθροιζόμενα το 100 %, η διαφορά αντισταθμίζεται ως εξής: i) εάν το σύνολο είναι μικρότερο από το 100 %, με την προσθήκη 0,0001 της εκατοστιαίας μονάδας στο(-α) μικρότερο(-α) μερίδιο(-α) συμμετοχής, κατά αύξουσα σειρά, έως ότου επιτευχθεί ακριβώς το 100 % ή ii) εάν το σύνολο είναι μεγαλύτερο από το 100 %, με την αφαίρεση 0,0001 της εκατοστιαίας μονάδας από το(-α) μεγαλύτερο(-α) μερίδιο(-α) συμμετοχής, κατά φθίνουσα σειρά, έως ότου επιτευχθεί ακριβώς το 100 %.Άρθρο 2Σταθμίσεις στην κλείδα κατανομήςΜε ισχύ από την 1η Ιουλίου 2013 αποδίδεται σε κάθε ΕθνΚΤ στάθμιση στην κλείδα κατανομής κατά τα οριζόμενα στο άρθρο 29 του καταστατικού του ΕΣΚΤ ως εξής:Nationale Bank van België/Banque Nationale de Belgique | 2,4176 % |Българска народна банка (Bulgarian National Bank) | 0,8644 % |Česká národní banka | 1,4539 % |Danmarks Nationalbank | 1,4754 % |Deutsche Bundesbank | 18,7603 % |Eesti Pank | 0,1780 % |Banc Ceannais na hÉireann/Central Bank of Ireland | 1,1111 % |Τράπεζα της Ελλάδος | 1,9483 % |Banco de España | 8,2533 % |Banque de France | 14,1342 % |Hrvatska narodna banka | 0,5945 % |Banca d’Italia | 12,4570 % |Κεντρική Τράπεζα της Κύπρου | 0,1333 % |Latvijas Banka | 0,2742 % |Lietuvos bankas | 0,4093 % |Banque centrale du Luxembourg | 0,1739 % |Magyar Nemzeti Bank | 1,3740 % |Bank Ċentrali ta’ Malta/Central Bank of Malta | 0,0635 % |De Nederlandsche Bank | 3,9663 % |Oesterreichische Nationalbank | 1,9370 % |Narodowy Bank Polski | 4,8581 % |Banco de Portugal | 1,7636 % |Banca Națională a României | 2,4449 % |Banka Slovenije | 0,3270 % |Národná banka Slovenska | 0,6881 % |Suomen Pankki | 1,2456 % |Sveriges riksbank | 2,2612 % |Bank of England | 14,4320 % |Άρθρο 3Έναρξη ισχύος και κατάργηση1. Η παρούσα απόφαση αρχίζει να ισχύει την 1η Ιουλίου 2013.2. H απόφαση ΕΚΤ/2008/23 καταργείται από την 1η Ιουλίου 2013.3. Κάθε αναφορά στην απόφαση ΕΚΤ/2008/23 θεωρείται ότι γίνεται στην παρούσα απόφαση.Φρανκφούρτη, 21 Ιουνίου 2013.Ο Πρόεδρος της ΕΚΤMario Draghi[1] ΕΕ L 21 της 24.1.2009, σ. 66.[2] ΕΕ L 181 της 19.7.2003, σ. 43.[3] Απόφαση ΕΚΤ/2004/12 της 17ης Ιουνίου 2004 για τη θέσπιση του εσωτερικού κανονισμού του γενικού συμβουλίου της Ευρωπαϊκής Κεντρικής Τράπεζας (ΕΕ L 230 της 30.6.2004, σ. 61).--------------------------------------------------